ai4bharat/Pralekha huggingface dataset:
संरक्षण मंत्रालय
पुण्यात दक्षिण कमांड युद्ध स्मारक येथे विजय दिवस साजरा
पुणे, 16 डिसेंबर 2022
पुणे येथील दक्षिण कमांड युद्ध स्मारक येथे आज 16 डिसेंबर 2020 रोजी पारंपरिक पद्धतीने आणि उत्साहात विजय दिवस 2022 साजरा करण्यात आला. 51 वर्षांपूर्वी युद्धात, भारताने पाकिस्तानवर मिळवलेल्या रोमहर्षक विजयाचे स्मरण म्हणून हा दिवस दरवर्षी साजरा केला जातो.या युद्धातील भव्य विजयानंतर पाकिस्तानचे विभाजन होऊन, स्वतंत्र देश म्हणून बांगलादेश उदयाला आला आणि या विजयामुळे भारत आशिया प्रांतात एक मोठी शक्ती म्हणून उदयास आला. भारताच्या पारंपरिक शत्रूवरील या निर्णायक विजयानंतर भारताची सैन्यदले देशाच्या सामर्थ्याचे एक भक्कम अंग असल्याचे पुन्हा एकदा सिद्ध झाले.
1971 साली पाकिस्तानचे तत्कालीन लष्करशहा जनरल याह्या खान यांच्या नेतृत्वाखाली पाकिस्तानी लष्कराने पूर्व पाकिस्तानमध्ये केलेल्या नृशंस हत्याकांडांमुळे भारतावर ही युद्धजन्य आपत्ती ओढवली. हे अल्पकाळ चाललेले मात्र अत्यंत भीषण स्वरूपाचे युद्ध भारताच्या पूर्व आणि पश्चिम दोन्ही सीमांवर लढले गेले. 13 दिवसांच्या या युद्धानंतर, पाकिस्तानी सैन्य पूर्णपणे शरण आले आणि त्यानंतर बांगलादेशची निर्मिती झाली. या युद्धात, भारतीय सैन्य, पाकिस्तानी लष्करावर सर्व दृष्टीनी वरचढ ठरले.युद्धादरम्यान, दक्षिण कमांडच्या सैन्याने शौर्य गाजवत पाकिस्तानच्या कारवायांपासून देशाच्या सीमांचे रक्षण केले. या युद्धादरम्यान दक्षिण कमांड क्षेत्राकडील जबाबदारीच्या क्षेत्रात लढल्या गेलेल्या गाजलेल्या लढायांमध्ये लोंगेवाला लढाईत पाकिस्तानी सैन्याचा भारतीय जवानांनी धुव्वा उडवला होता. लेफ्टनंट कर्नल भवानी सिंग , यांच्या नेतृत्वाखाली 10 पैरा कमांडो बटालियनने पाकिस्तानामधल्या छाछरो गावात घुसून परबत अलीवर मिळवलेला ताबा ही दक्षिण कमांडची आणखी एक गाजलेली लढाई होती. या लढायांमध्ये भारतीय सैन्याचे शौर्य, दृढनिश्चय आणि पराक्रमाचे सर्वांना दर्शन घडले.
आपल्या महान राष्ट्राच्या सार्वभौमत्व आणि स्वातंत्र्याचे रक्षण करण्यासाठी ज्यांनी आपल्या प्राणांची आहुती देण्यापूर्वी एकदाही विचार केला नाही अशा भारतीय सशस्त्र दलातील शूर सैनिक, हवाई दल आणि नौसैनिकांना आदरांजली अर्पण करण्यासाठी दक्षिण कमांड युद्ध स्मारक येथे पुष्पअर्पण कार्यक्रम आयोजित करण्यात आला होता. दक्षिण कमांड मुख्यालयाच्या सर्व कर्मचाऱ्यांच्या वतीने मुख्यालयाचे प्रमुख लेफ्टनंट जनरल मनजीत कुमार यांनी पुष्पचक्र अर्पण केले. या कार्यक्रमाला पुणे स्थित लष्करी अधिकारी आणि जवान तसेच 1971 च्या भारत पाकिस्तान युद्धात सहभागी झालेल्या भारतीय लष्कर, हवाई दल आणि नौदलाचे ज्येष्ठ माजी सैनिक उपस्थित होते. त्यानंतर शूर वीरांप्रति कृतज्ञता व्यक्त करण्यासाठी काही क्षण मौन पाळण्यात आले.
S.Kakade/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 93
अन्न प्रक्रिया उदयोग मंत्रालय
शेतकऱ्यांच्या उत्पादनावर प्रक्रिया करण्याची योजना
अन्न प्रक्रिया उद्योग मंत्रालय  2016-17 पासून केंद्रीय क्षेत्रातील योजना- प्रधानमंत्री किसान संपदा योजनेची अंमलबजावणी  करत आहे. त्यासोबतच्या काही इतर सहयोजनांतर्गत, प्राथमिक प्रक्रिया सुविधा, संकलन केंद्रे इत्यादी सारख्या कृषी स्तरावरील पायाभूत सुविधांसह अन्न प्रक्रिया/संरक्षण उद्योगांच्या स्थापनेसाठी अनुदान-साहाय्य दिले जाते.
अन्न प्रक्रिया उद्योग मंत्रालयाने, केंद्र सरकार प्रायोजित 2020-21 ते 2024-25 या पाच वर्षांच्या कालावधीसाठी 10,000 कोटी रुपयांच्या खर्चाची अन्न प्रक्रिया उत्पादन योजना  या योजनेची अंमलबजावणी देखील सुरू केली आहे. पीएमएफएमई  योजना बचत गट /शेतकरी उत्पादक संस्था  तसेच सहकारी संस्थांना सूक्ष्म अन्न प्रक्रिया युनिट्सची स्थापना/उन्नती, स्वयंसहाय्यता गटांना बियाणे भांडवल, सामान्य पायाभूत सुविधा, विपणन आणि ब्रँडिंग समर्थन इत्यादीसाठी सहाय्य प्रदान करते. या योजना शेतकऱ्यांना शेताच्या परिसरातच त्यांच्या उत्पादनावर प्रक्रिया करणे/विक्री करणे यासाठी सहाय्य करतात.
ही माहिती अन्न प्रक्रिया उद्योग राज्यमंत्री श्री प्रल्हाद सिंग पटेल यांनी आज राज्यसभेत लेखी उत्तरात दिली.
पंतप्रधान कार्यालय
हुतात्मा भगतसिंग यांच्या जयंतीनिमित्त पंतप्रधानांकडून आदरांजली
नवी दिल्ली, 28 सप्टेंबर 2020
हुतात्मा भगतसिंग यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली आहे.
“भारतमातेचे शूरवीर सुपुत्र अमर हुतात्मा भगतसिंग यांच्या जयंतीदिनी त्यांना कोटी कोटी प्रणाम ! शौर्य आणि पराक्रमाची त्यांची गाथा देशबांधवांना युगानुयुगे स्फूर्ती देत राहील.” असे पंतप्रधानांनी म्हटले आहे.
U.Ujgare/J.Waishampayan/ P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
एनसीआर प्रदेशात भूकंपाचे धक्के जाणवले : “घाबरून जाण्याची गरज नाही”- राष्ट्रीय भूकंपशास्त्र केंद्र प्रमुख
दिल्ली-एनसीआर प्रदेशात नुकत्याच जाणवलेल्या भूकंपासंबंधी बैठकीनंतर सज्जता आणि भूकंपाचा धोका कमी करण्याची गरज एनडीएमएने केली अधोरेखित
नवी दिल्ली, 11 जून 2020
नॅशनल सेंटर फॉर सिस्मोलॉजी चे संचालक डॉ. बी के बन्सल यांनी म्हटले आहे की, दिल्ली-एनसीआर प्रदेशात नुकत्याच जाणवलेल्या भूकंपाच्या धक्क्यांमुळे घाबरून जाण्याची गरज नाही. मात्र भूकंपाचा धोका कमी करण्यासाठी सज्जता आणि नुकसान कमी होण्याबाबत उपाययोजना करणे महत्वाचे आहे.
राष्ट्रीय आपत्ती व्यवस्थापन प्राधिकरणाने  दिल्ली-एनसीआर प्रदेशातील भूकंपाचा धोका कमी करण्यासाठी विविध उपाययोजना आणि सज्जतेबाबत चर्चा करण्यासाठी काल बोलावलेल्या बैठकीत डॉ. बन्सल बोलत होते.
एनसीएसच्या संचालकानी माहिती दिली की, दिल्ली आणि त्याच्या आसपासच्या परिसरात भूकंपाचा इतिहास पाहता दिल्ली-एनसीआरमध्ये भूकंपाचे सौम्य धक्के जाणवणे, ही सामान्य बाब आहे. मात्र जगात असे कोणतेही सिद्ध तंत्रज्ञान नाही, ज्यात भूकंपांचे स्थान, वेळ आणि तीव्रतेच्या बाबतीत ठोसपणे अंदाज वर्तवता येईल.
बैठकीनंतर एनडीएमएने राज्यांना पुढील उपाययोजना करण्याची विनंती केली आहे:
- यापुढे बांधकामांमध्ये भूकंपरोधक प्रणालीसाठी इमारत पोटकायद्यांचे पालन आणि असुरक्षित बांधकाम साहित्य टाळण्याचे सुनिश्चित करा.
- असुरक्षित प्राधान्य संरचना, विशेषत: लाईफलाइन इमारतीची पुनर्बांधणी करा. खाजगी इमारतींनाही जेथे आवश्यक असेल तेथे टप्प्याटप्प्याने जोखीम कमी करण्यासाठी पुन्हा मजबूत बांधकाम करा.
- भविष्यात भूकंपाचा सामना करण्यासाठी नियमितपणे सराव सत्र  आयोजित करा आणि भूकंपानंतर त्वरित प्रतिसादासाठी मानक परिचालन नियमावली आखा.
- भूकंप झाल्यावर काय करावे आणि काय करु नये, याविषयी जनजागृती कार्यक्रम हाती घ्या.
या बैठकीला एनडीएमए सदस्य, राष्ट्रीय आपत्ती निवारण दलाचे महासंचालक आणि दिल्ली, राजस्थान, हरियाणा आणि उत्तर प्रदेशाच्या एनसीटी सरकारचे वरिष्ठ अधिकारी, व्हिडिओ कॉन्फरन्सिंगच्या माध्यमातून सहभागी झाले होते.S.Pophale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
आरोग्य आणि कुटुंब कल्याण मंत्रालय
मोठ्या प्रमाणावरील रोगमुक्तीमुळे भारतात रुग्ण बरे होण्याचा दर जवळपास 75 %
सक्रीय रुग्णांपेक्षा रुग्ण बरे होण्याचे प्रमाण 16 लाखांहून अधिक
जागतिक स्तरावर सर्वांत कमी दर असणाऱ्या काही देशांमध्ये भारताचा समावेश, भारतातील मृत्यू दर आणखी कमी होत आहे
नवी दिल्ली, 23 ऑगस्ट 2020
रोगमुक्त होण्याचे प्रमाण सातत्याने वाढत असल्यामुळे भारतात कोविड – 19 रुग्णांचा बरे होण्याचा दर जवळपास 75 % वर पोहोचला आहे.
गेल्या 24 तासात 57,989 रुग्ण बरे झाल्यामुळे, ही रुग्ण बरे होण्याची संख्या आज 22,80,566 वर पोहोचली आहे.
भारतातील रुग्ण बरे होण्याची संख्या आता सक्रीय रुग्णांपेक्षा  16 लाखांनी  वाढली आहे.
आलेखामध्ये दर्शविल्यानुसार, रुग्ण बरे होण्याची दैनंदिन सरासरी संख्या 15,018  ते 60,557 सातत्याने वाढत आहे.
रुग्ण बरे होण्याच्या संख्येत निरंतर वाढ होत असल्यामुळे हे निश्चित झाले आहे की, देशातील वास्तविक सक्रीय रुग्णांची संख्या आता कमी होत आहे आणि एकूण सक्रीय रुग्णांपैकी केवळ 23.24 % रुग्णांचा सध्या समावेश आहे. यामुळे देखील हळूहळू मृत्यूदर कमी होत आहे. सध्याचा भारतातील रुग्णांचा 1.86% हा मृत्यू दर  जगातील सर्वांत कमी दर असणाऱ्यांपैकी एक आहे. चाचणीची आक्रमकपणे यशस्वी अंमलबजावणी करणे, उपाययोजनांचा व्यापकतेने संपूर्णपणे आढावा घेणे आणि चाचणी करणे, यामुळे रुग्णांचे बरे होण्याचे प्रमाण देखील सातत्याने वाढते राहिले आहे.
कोविड रुग्णांचे बरे होण्याचे मोठे प्रमाण आणि घटते मृत्यू दर यामुळे सिद्ध झाले आहे की भारताची श्रेणीबद्ध आणि समर्थक कार्यनीती प्रत्यक्ष परिणाम दाखवित आहे.
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/ आणि @MoHFW_INDIA.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in
कोविड19 संदर्भात इतर माहितीसाठी दूरध्वनी क्रमांक : +91-11-23978046 किंवा 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdfB.Gokhale/S.Shaikh/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
ई-श्रम पोर्टलवर 10 कोटी कामगारांची नोंदणी झाल्याबद्दल पंतप्रधानांनी व्यक्त केलाआनंद
पंतप्रधान नरेंद्र मोदी यांनी ई-श्रमपोर्टलवर 10 कोटी कामगारांची नोंदणी झाल्याबद्दल आनंद व्यक्त केला आहे आणि याला "निर्धारापासून सिद्धी"पर्यंतचा प्रवास असे म्हटले आहे.
केंद्रीय श्रम आणि रोजगार मंत्री श्री भूपेंद्र यादव यांच्या ट्विटवर आपली प्रतिक्रिया व्यक्त करताना, पंतप्रधान म्हणाले;
हाच "संकल्प से सिद्धि" असा प्रवास आहे। देशातील श्रमिकांचे आणि कामगारांचे सामर्थ्य हे आज भारताच्या सामर्थ्याचा नवा आधारस्तंभ झाले आहे.त्यांच्या सामाजिक संरक्षणातच देशाच्या शक्तिशाली भविष्याचा अंतर्भाव आहे."
आरोग्य आणि कुटुंब कल्याण मंत्रालय
कोविड - 19 अद्ययावत माहिती
राष्ट्रव्यापी लसीकरण अभियानाअंतर्गत आत्तापर्यंत 114.46 कोटी कोविड प्रतिबंधक लसीच्या मात्रा देण्यात आल्या आहेत.
रुग्ण बरे होण्याचा दर सध्या 98.28 टक्के आहे. मार्च 2020 पासून हा दर सर्वात अधिक आहे.
गेल्या 24 तासांत बरे झालेल्या रूग्णांची एकूण संख्या 11,242 पर्यंत वाढल्याने देशात कोविडमुक्त झालेल्यांची एकूण संख्या 3,38,85,132
गेल्या 24 तासांमध्ये 11,919 नव्या रूग्णांची नोंद
भारतातील सक्रिय रूग्णसंख्या 1,28,762 आहे.
एकूण सक्रिय रुग्णसंख्या सध्या एक टक्क्यांपेक्षाही कमी आहे. सध्या हा दर 0.37 टक्के आहे. मार्च 2020 पासून हा दर सर्वात कमी आहे.
दैनंदिन ‘पॉझिटिव्हिटी दर  इतका असून गेल्या 45 दिवसांपासून हा दर 2 टक्के पेक्षा कमी.
साप्ताहिक पॉझिटिव्हिटी दर  इतका आहे, गेल्या 55 दिवसांपासून हा दर 2 टक्क्यांपेक्षा कमी आहे.
आत्तापर्यंत एकूण 62.82 कोटी चाचण्या करण्यात आल्या आहेत.
रेल्वे मंत्रालय
अनावश्यक प्रवासाला आळा घालण्यासाठी कमी अंतराच्या प्रवासी गाड्यांच्या भाड्यामध्ये किंचित वाढ
सध्या सुरु असणाऱ्या एकूण गाड्यांच्या केवळ 3 टक्के गाड्यांच्या प्रवास भाड्यात किरकोळ वाढ
कोविड अजूनही आहे आणि काही राज्यांमध्ये परिस्थिती अजूनही गंभीर आहे; बऱ्याच राज्यांतून आलेल्या प्रवाशांची इतर राज्यात चाचणी करून त्यांना प्रवास करण्यापासून परावृत्त केले जात आहे
रेल्वेमध्ये होणारी गर्दी रोखण्यासाठी तसेच कोविडचा प्रसार थांबविण्याकरिता रेल्वेचा कृतीशील उपाय म्हणून प्रवास भाड्यात वाढ
तिकीटांवर मोठ्या प्रमाणात अनुदान देण्यात येत असल्यामुळे रेल्वेला आधीपासूनच प्रत्येक प्रवाशामागे मोठे नुकसान सहन करावे लागत आहे
नवी दिल्ली, 24 फेब्रुवारी 2021
प्रवासी गाड्यांमध्ये प्रवास करणाऱ्या प्रवाशांकडून कमी अंतरासाठी जादा भाडे आकारले जात आहे या संदर्भातील बातम्या अलीकडे प्रसार माध्यमांमध्ये प्रसारित होत आहेत. अनावश्यक प्रवासाला आळा घालण्यासाठी प्रवासी आणि इतर कमी अंतराच्या गाड्यांचे भाडे काहीसे जास्त ठेवण्यात आले आहे अशी माहिती रेल्वेने दिली. हे भाडे समान अंतरासाठी मेल / एक्सप्रेस गाड्यांच्या अनारक्षित तिकिटांच्या किंमतीवर निश्चित केले आहे.
कोविड अजूनही आहे आणि काही राज्यांमध्ये परिस्थिती अजूनही गंभीर आहे. बर्याच राज्यांतून आलेल्या प्रवाशांची इतर राज्यात चाचणी करून त्यांना प्रवास करण्यापासून परावृत्त केले जात आहे. कोरोना विषाणूचा संसर्ग रोखण्यासाठी 22 मार्च 2020 रोजी पुकारलेल्या कोविडशी संबंधित देशव्यापी लॉकडाऊनमुळे भारतीय रेल्वेला नियमित गाड्यांचे परिचालन बंद करावे लागले होते.
भारतीय रेल्वे टप्प्याटप्प्याने प्रवासी गाड्यांची संख्या सातत्याने वाढवत आहे. कोविड नंतरच्या कालवधीत प्रवासी गाड्यांची नियमित सेवा पूर्ण क्षमतेने सुरु करण्यासाठी अनेक बाबी आणि परिचालन परिस्थिती लक्षात घेऊन यासंदर्भात विचार केला जाईल.
एकूण 1250 मेल / एक्सप्रेस, 5350 उपनगरी सेवा आणि 6२6 हून अधिक प्रवासी गाड्या सध्या दररोज कार्यरत आहेत.
सध्या धावणाऱ्या कमी अंतराच्या प्रवासी गाड्या ह्या एकूण गाड्यांच्या 3 टक्यांपेक्षा कमी आहेत. राज्य सरकारांसोबत विचारविनिमय करून अशा आणखी गाड्या सुरु करण्याचा विचार आहे.
रेल्वे सेवा पूर्वीप्रमाणे सामान्य पद्धतीने सुरु करण्यासाठी राज्यांमधील आरोग्यविषयक परिस्थिती आणि राज्य सरकारांचे याबाबतचे मत विचारात घेणे आवश्यक आहे.
प्रवाशांना नेहमीच रेल्वेकडून अनुदान दिले जाते ही बाब लक्षात घेतली पाहिजे.
रेल्वे स्थानकांवर आणि गाड्यांमध्ये होणारी गर्दी नियंत्रित करण्याच्या दृष्टीने प्रवासी गाड्यांसाठी कोविडपूर्व कालावधीपेक्षा किंचित जास्त भाडे आकारले जात आहे. कोविड काळात आवश्यक असलेल्या मार्गदर्शक नियमावलीच्या अनुषंगाने सेवा पूर्ववत करण्यासाठी परिस्थितीवर सातत्याने लक्ष ठेवले जात आहे.
S.Patil/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
अर्थ मंत्रालय
कच्चे पामतेल, आरबीडी पामतेल आणि इतर कच्च्या तेलाच्या करात बदल
नवी दिल्ली, 15 जून 2018
कच्चे पामतेल, आरबीडी पामतेल, कच्चे सोयाबीन तेल यासारख्या तेलांवर आणि सोने आणि चांदी यांच्यावर आकारल्या जाणाऱ्या सीमा शुल्कात केंद्रीत अप्रत्यक्ष कर आणि सीमा शुल्क मंडळाने बदल केला आहे. हे बदल खालीलप्रमाणे-
या अधिसूचनेनुसार आधीच्या दरात  पुढीलप्रमाणे बदल करण्यात आले असून खाली दिलेल्या तक्त्यांमध्ये नवे दर आहेत.
तक्ता - 1
|
|
अ.क्र.
|
|
उत्पादन क्रमांक
|
|
मालाचे वर्णन
|
|
कर 
|
|

|
|

|
|

|
|

|
|
1
|
|
1511 10 00
|
|
कच्चे पामतेल
|
|
644
|
|
2
|
|
1511 90 10
|
|
आरबीडी पामतेल
|
|
664
|
|
3
|
|
1511 90 90
|
|
इतर पामतेल
|
|
654
|
|
4
|
|
1511 10 00
|
|
कच्चे पामोलीन
|
|
670
|
|
5
|
|
1511 90 20
|
|
आरबीडी पामोलीन
|
|
673
|
|
6
|
|
1511 90 90
|
|
इतर पामोलीन
|
|
672
|
|
7
|
|
1507 10 00
|
|
कच्चे सोयाबीन तेल
|
|
752
|
|
8
|
|
7404 00 22
|
|
पितळी तुकडे
|
|
3850
|
|
9
|
|
1207 91 00
|
|
खसखस बिया
|
|
2531
तक्ता - 2
|
|
अ.क्र.
|
|
उत्पादन क्रमांक
|
|
मालाचे वर्णन
|
|
कर 
|
|

|
|

|
|

|
|

|
|
1
|
|
71 or 98
|
|
सोने 
|
|
417/प्रति 10 ग्रॅम
|
|
2
|
|
71 or 98
|
|
चांदी 
|
|
545/किलोग्रॅम
तक्ता-3
|
|
अ.क्र.
|
|
उत्पादन क्रमांक
|
|
मालाचे वर्णन
|
|
कर 
|
|

|
|

|
|

|
|

|
|
1
|
|
080280
|
|
सुपारी
|
|
3947”
N.Sapre/R.Aghor/P.Kor
(Visitor Counter : 86
उपराष्ट्रपती कार्यालय
भारताची संस्कृती, वारसा आणि परंपरा मुलांपर्यंत पोहोचवा- पोलंड युक्रेन येथे उपराष्ट्रपतींचे आवाहन
नवी दिल्ली, 12 जुलै 2019
भारताची संस्कृती, वारसा आणि परंपरा मुलांपर्यंत पोहोचवण्याची आवश्यकता उपराष्ट्रपती एम. व्यंकय्या नायडू यांनी व्यक्त केली आहे.
पोलंड आणि युक्रेन येथे आयोजित ‘ब्रेव्ह किडस् फेस्टीवल 2019’ या वीर मुलांसाठी आयोजित महोत्सवात भारताचे प्रतिनिधीत्व करणाऱ्या मुलांशी आज उपराष्ट्रपतींनी संवाद साधला.
एनएसएस, एनसीसी, स्काऊट-गाईड इत्यादी स्वयंसेवी उपक्रमांमध्ये मुलांनी सहभागी व्हावे, याकरिता शाळांनी प्रयत्न करावेत, असे आवाहन उपराष्ट्रपतींनी केले. तसेच ब्रेव्ह किडस् सारख्या आंतरराष्ट्रीय महोत्सवांमुळे युवा पिढी मैत्री आणि एकमेकांच्या संस्कृतीचा आदर करणे यासारख्या बाबी समजू शकेल, असे उपराष्ट्रपतींनी सांगितले.
B.Gokhale/S.Kakade/P.Kor
(Visitor Counter : 69
आरोग्य आणि कुटुंब कल्याण मंत्रालय
कॅबिनेट सचिवांनी देशातील कोविड परिस्थितीचा घेतला आढावा
लसींची नासाडी कमीत कमी होईल याकडे राज्ये/केंद्रशासित प्रदेशांनी लक्ष द्यावे
प्राणवायूचे तर्कसंगत व न्यायोचित उपयोजन झाले पाहिजे
ग्रामीण भागात कोविड काळजीविषयी जनजागृती करण्यासाठी क्षेत्रीय कर्मचारी आणि सामाजिक नेते यांची मदत घ्यावी
नवी दिल्ली, 11 मे 2021
देशातील कोविड परिस्थितीचा आढावा घेण्यासाठी कॅबिनेट सचिवांनी राज्ये/केंद्रशासित प्रदेशांबरोबर 33 वी बैठक घेतली. कॅबिनेट सचिवांच्या अध्यक्षतेखाली झालेल्या या बैठकीला सर्व राज्ये/केंद्रशासित प्रदेशांच्या मुख्य सचिव आणि आरोग्य सचिवांनी उपस्थिती लावली.
लसीच्या दुसऱ्या मात्रेसाठी पात्र असणाऱ्यांना प्राधान्य दिले जावे यावर तसेच लसीची नासाडी कमीत कमी कशी होईल या दिशेने प्रयत्न करण्याच्या गरजेवर कॅबिनेट सचिवांनी भर दिला. लसीकरणाविषयी चुकीची माहिती पसरण्याबद्दल चिंता व्यक्त करत, केंद्र सरकार अथवा राज्य सरकारांनी खरेदी केलेल्या सर्व लसी वास्तविक पाहता राज्यांतील लोकांसाठीच असून, केंद्रीय पातळीवर त्यांचा कोणत्याही प्रकारे वापर होत नसल्याचे त्यांनी स्पष्ट केले.
सर्व राज्ये/केंद्रशासित प्रदेशांना चाचण्या, अतिदक्ष कार्यवाही आणि या महामारीला स्थानिक स्तरावर पोहोचून प्रतिबंध घालणे, तसेच रुग्णालयांच्या पायाभूत सुविधा बळकट करणे, मनुष्यबळ वाढविणे, प्राणवायू इत्यादी सामग्रीचे न्यायोचित व तर्कसंगत उपयोजन करणे अशा विविध बाबींचा प्राधान्यक्रमानुसार विचार केला पाहिजे असे आरोग्य सचिवांनी सांगितले. पीएसए पद्धतीचे 1213 प्राणवायू प्रकल्प येत्या तीन महिन्यात उभारण्याचा प्रयत्न असल्याची माहिती त्यांनी दिली. लसीचा न्याय्य वापर करण्याच्या गरजेचा पुनरुच्चार करत त्यांनी लसीच्या दोन्ही मात्र घेण्याविषयी जनजागृती मोहीम करण्याची आवश्यकता असल्याचे सांगितले. अधिक चांगल्या प्रतिकारशक्तीसाठी दोन्ही मात्रा घेण्याच्या आवश्यकतेवर त्यांनी भर दिला.
लसीच्या निर्मात्यांशी दररोज संवाद साधण्यासाठी राज्यांनी विशेष समर्पित पथकांची स्थापना करावी.
कोविड समुचित वर्तणूक कायम ठेवण्याविषयी तसेच सरकारच्या विविध मार्गदर्शक सूचनांविषयी जनजागृती करण्यावर माहिती आणि प्रसारण सचिवांनी भर दिला. या सर्व सूचना https://www.mygov.in/covid-19/ या संकेतस्थळावरही उपलब्ध आहेत.
निमशहरी, ग्रामीण आणि आदिवासी भागात क्षेत्रस्तरीय कर्मचारी जसे आशा सेविका, अंगणवाडी सेविका, एएनएम दाई आणि इतर यांना सहभागी करून घेत आणखी जनजागृती करण्याची गरज त्यांनी व्यक्त केली. समुदाय पातळीवर काम करणारे सामाजिक नेते आणि स्थानिक पातळीवरील प्रभावशाली व्यक्ती यांनाही सामील करून घेत लोकांना उचित पद्धतीने मार्गदर्शक सूचना समजावण्याची गरज आहे असेही ते म्हणाले. जेणेकरून कोविडच्या प्रारंभिक लक्षणे व कोरोनामध्ये घेण्याच्या काळजीविषयी लोकांमध्ये भीतीची भावना राहणार नाही.
M.Chopade/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
श्रम आणि रोजगार मंत्रालय
आंतरराष्ट्रीय महिला दिनानिमित्त महिलांसाठी विशेष मोहीम राबवल्याबद्दल कर्मचारी भविष्य निर्वाहनिधी संघटना  आणि कर्मचारी राज्य विमा योजनेचे  केंद्रीय कामगार मंत्री भूपेंद्र यादव यांनी केले कौतुक
ईपीएफओ आणि ईएसआयसीद्वारे महिलांचे सर्व दावे निकाली काढत, महिला सक्षमीकरण डेस्क सुरू करून कामगार मंत्रालयाने साजरा केला महिला दिन
आंतरराष्ट्रीय महिला दिनानिमित्त, स्वातंत्र्यांच्या अमृत महोत्सव सप्ताहाचे औचित्य साधत, कामगार आणि रोजगार मंत्रालयाचे दोन प्रमुख घटक ईपीएफओ आणि ईएसआयसी तसेच खाण सुरक्षा महासंचालनालयाने  मिळून महिलांचे सर्व दावे निकाली काढण्यासाठी महिला-अनुकूल पद्धतशीर उपाययोजनांची मालिका राबवली. या अंतर्गत महिला भागधारकांना एकाच ठिकाणी सर्व सेवा प्रदान करण्यासाठी अशा प्रकारचे पहिलेच "महिला सक्षमीकरण डेस्क" सुरु केले.
ईपीएफओ, ईएसआयसी आणि डीजीएमएसने संयुक्तपणे "महिला कार्यशक्तीचे मूल्य आणि सक्षमीकरण" या संकल्पनेवर काल एक कार्यक्रम आयोजित केला होता. कामगार आणि रोजगार मंत्री भूपेंद्र यादव, कामगार आणि रोजगार राज्यमंत्री रामेश्वर तेली, कामगार आणि रोजगार मंत्रालयाचे सचिव, सुनील बर्थवाल, केंद्रीय भविष्य निर्वाह निधी आयुक्त नीलम शमी राव, ईएसआयसीचे महासंचालक एम एस भाटिया आणि इतर मान्यवर यावेळी उपस्थित होते.
सरकारचे नागरिक-केंद्रित चेहरे असलेल्या ईपीएफओ आणि ईएसआयसी यांनी राबवलेल्या अनोख्या उपक्रमांचे भूपेंद्र यादव यांनी यावेळी कौतुक केले. “ईपीएफओ विश्वासाचे प्रतीक आहे, तर ईएसआयसी सर्वोत्तम सेवांद्वारे स्वतःला सिद्ध करते”.
स्वातंत्र्याच्या अमृत महोत्सवा अंतर्गत, ईपीएफओने 75 लाख ई-नामांकनांचे लक्ष्य ठेवले असून विशेषत: महिला दिनानिमित्त, त्यांनी महिला कर्मचाऱ्यांना त्यांचे ई-नामांकन दाखल करण्याची मोहीम चालवली आहे. ईपीएफओने 92 लाखांचा टप्पा गाठून आपले लक्ष्य पार केले आहे.
आठवडाभर चालणाऱ्या या विशेष मोहिमेत महिला सदस्यांच्या ई-नामांकनांना गती देण्याचा प्रयत्नही करण्यात आला. आस्थापनांच्या सहकार्याने ईपीएफओच्या क्षेत्रीय कार्यालयांद्वारे विशेष शिबिरांच्या माध्यमातून त्यांच्यापर्यंत सक्रियपणे पोहोचण्याचा प्रयत्न केला. मोहिमेला प्रतिसाद देत 10415 आस्थापनांनी त्यांच्या महिला कर्मचार्यांची 100% ई-नामांकने नोंदवली. एकूण 7 लाख ई-नामांकने देशातील आघाडीच्या केवळ 100 आस्थापनांमधून महिला सदस्यांनी दाखल केली होती.
आणखी एका मोहिमेत, 5 मार्च 2022 पर्यंत सर्व महिलांच्या दाव्यांवर प्रक्रिया करण्याचे लक्ष्य ठेवले होते. मार्चमधे संपलेल्या या उपक्रमाने एका आठवडाभराच्या मोहिमेत, महिलांचे एकूण 638 कोटी रुपयांचे 144069 दावे निकाली काढले.
चेन्नई, बेंगळुरू, कोलकाता, दिल्ली आणि मुंबई येथे "महिला सक्षमीकरण डेस्कचे" मंत्री महोदयांनी आज लोकार्पण केले. ईपीएफओसोबत सर्व महिला भागधारकांशी संवाद साधणारे हे पहिले महिला सक्षमीकरण डेस्क आहे.
मंत्री महोदयांनी ईएसआयसीच्या 3 महिला कोरोना योद्ध्यांना मान्यता पुरस्कारांचे वितरण देखील केले. त्यांनी भारतात पहिल्यांदाच खाणकाम करणाऱ्या 4 महिला खाण कामगारांचाही सत्कार केला.
पर्यटन मंत्रालयाच्यावतीने ‘देखो अपना देश’ मालिकेमध्ये ‘‘हेरिटेज टुरिझम इन गुजरात’’ या विषयावर 44 व्या वेबिनारचे दि.1 ऑगस्ट,2020 रोजी आयोजन करण्यात आले होते. यामध्ये गुजरात राज्यातील पुरातन, पुरातत्व स्थळे, मध्ययुगातली भव्य स्मारके त्याचबरोबर आधुनिक वास्तू, पर्यटकांना आकर्षित करणा-या आणि वैविध्यपूर्ण वारशाची माहिती देण्यात आली.
गुजरात हेरिटेज टुरिझम असोसिएशनचे सचिव रणजीत सिंह परमार आणि लेखक, प्रवासी वर्णन आणि खाद्यपदार्थ यांच्यावर लेखन करणारे अनिल मूलचंदानी यांनी हा वेबिनार सादर केला. यामध्ये त्यांनी गुजरातमधले विविध देखणे, सुंदर किल्ले, पुरातन वाडे, हवेल्या आणि इतर ऐतिहासिक महत्व असलेली स्थाने यांची माहिती दिली. गुजरातमधल्या अनेक उत्तम हवेल्यांचे रूपांतर आता हेरिटेज हाॅटेल्समध्ये करण्यात आले आहे. तर काही वाडे, हवेल्यांमध्ये ‘होमस्टे’ ही सेवा देण्यात येत आहे. गुजरातला जवळपास 1600 किलोमीटर लांबीची पश्चिम समुद्रकिनारपट्टी लाभली आहे. त्याचा लाभ घेण्यासाठी व्यापारी वर्ग कशा पद्धतीने येथे आकर्षिक झाले, याची माहिती प्रस्तुत वेबिनारमध्ये देण्यात आली. या किनारपट्टीमुळे गुजरातमध्ये फार पूर्वीपासून व्यापारी, स्थलांतरित आणि शरणार्थीही या भागात आले आहेत.
या वेबिनारमध्ये गुजरातचा मूर्त आणि अमूर्त वारसा अधोरेखित करण्यात आली. सादरकर्त्यांनी हेरिटेज हाॅटेल्स, होमस्टे, संग्रहालये, इथली जीवनशैली, इथे होणारे कार्यक्रम, तसेच ज्या ज्या स्थळांवर चित्रपटांचे चित्रीकरण केले जाते, त्यांची माहिती ‘देखो अपना देश’मध्ये या वेबिनारमध्ये दिली. ‘एक भारत श्रेष्ठ भारत’ या अंतर्गत भारतामधले समृद्ध वैविध्य दर्शविण्याचा प्रयत्न या आभासी व्यासपीठाच्या माध्यमातून केला जात आहे. यामधून ‘एक भारत, श्रेष्ठ भारत’ या भावनेचा प्रसार करण्याचा प्रयत्न केला जात आहे.
गुजरातमध्ये लोथल, ढोलविरा आणि गोला धोरो येथे पुरातन सिंधू संस्कृतीचे अवशेष सापडले आहेत. जगातल्या पहिल्या बंदरापैकी लोथल एक आहे, असे मानले जाते.
गुजरातमध्ये सिधापूर येथे रूद्रमलय, मोढेरा येथे सूर्य मंदिर, पालिताना येथे जैन मंदिर, तारंगा, गिरनार, माउंट आबू आणि कुंभारियाजी येथे विविध देवतांची अतिशय भव्य, देखणी हिंदू मंदिरे आहेत.
गुजरातमधले मोठे, महत्वाचे शहर अहमदाबादला ‘सिटी ऑफ वाॅल’ असे म्हणतात, या शहराची स्थापना सुलतान अहमद शाह याने इसवी सन 1411मध्ये केली साबरमती नदीच्या पूर्वे किना-यावर हे शहर वसवण्यात आले. आता हे शहर युनेस्कोने जागतिक वारसा म्हणून जाहीर केले आहे.
गुजरातमध्ये अनेक सण साजरे केले जातात. यामध्ये गणेश चतुर्थी, नवरात्र आणि दिवाळी यांचा समावेश आहे. 14 जानेवारी, म्हणजे संक्रांतीच्यावेळी येथे पंतगोत्सव मोठ्या उत्साहात साजरा केला जातो. येथे रबारिस भरतकाम, भौमितिक रचनांचे कलात्मक कलाकारी केलेले पटोलासारखे वस्त्र येथे तयार केले जाते. तसेच दुपदरी इकत कसे तयार केले जाते, याची प्रक्रिया पाहणे, कुणीही चुकवू नये, असे वेबिनारमध्ये सांगण्यात आले.
वेबिनार इथे पाहता येतील
https://www.youtube.com/channel/UCbzIbBmMvtvH7d6Zo_ZEHDA/featured
http://tourism.gov.in/dekho-apna-desh-webinar-ministry-tourism
https://www.incredibleindia.org/content/incredible-india-v2/en/events/dekho-apna-desh.html
M.Chopade/S.Bedekar/P.Kor
अन्न प्रक्रिया उदयोग मंत्रालय
महाराष्ट्रातील औरंगाबाद जिल्ह्यातल्या पैठण मेगा फूड पार्कचे केंद्रीय मंत्री हरसिमरन बादल यांच्या हस्ते उद्घाटन
नवी दिल्ली, 15 नोव्हेंबर 2018
केंद्रीय अन्न प्रक्रिया उद्योग मंत्री हरसिमरन कौर बादल यांनी आज महाराष्ट्रातील दुसऱ्या मेगा फूड पार्कचे उद्घाटन केले. हे पार्क औरंगाबाद जिल्ह्यातील पैठण तालुक्यात वाहेगाव आणि धनगांव गावात आहे. तिसऱ्या मेगा फूड पार्कलाही मंत्रालयाने मंजुरी दिली असून ते वर्धा जिल्ह्यात उभारण्यात येणार आहे. महाराष्ट्रातले पहिले मेगा फूड पार्क 1 मार्च 2018 रोजी सातारा जिल्ह्यात सुरु करण्यात आले.
पैठण मेगा फूड पार्कसाठी 124.52 कोटी रुपये खर्च आला असून 102 एकर भूखंडावर उभारण्यात आले आहे. यामध्ये ड्राय वेअरहाऊस, कोल्ड स्टोरेज, प्रि-कुलिंग, रायपनिंग चेंबर्स, फ्रीझर रुम, अन्न तपासणी प्रयोगशाळा, दुधाचे टँकर्स आदी सुविधा उपलब्ध आहेत. या मेगा फूड पार्कमुळे औरंगाबाद तसेच नाशिक, धुळे, जळगांव, बुलढाणा, जालना, बीड, अहमदनगर या जिल्ह्यांनाही लाभ होईल.
या मेगा फूड पार्कमध्ये 250 कोटी रुपयांची अतिरिक्त गुंतवणूक केली जाईल आणि त्यामुळे वार्षिक उलाढाल 400-500 कोटी रुपयांवर पोहोचेल असे बादल यावेळी म्हणाल्या. या पार्कमुळे सुमारे 5,000 लोकांना प्रत्यक्ष वा अप्रत्यक्ष रोजगार उपलब्ध होईल असे त्या म्हणाल्या. या पार्कमधील अत्याधुनिक सुविधांमुळे महाराष्ट्रातील अन्न प्रक्रिया क्षेत्राच्या वाढीला मोठी चालना मिळेल असे त्या म्हणाल्या.
B.Gokhale/S.Kane/P.Malandkar
(Visitor Counter : 683